Службоўцы абласнога ўпраўлення выратавалі з агню каля 500 чалавек. Захавана матэрыяльных каштоўнасцяў на суму звыш 630 мільярдаў рублёў. Часцяком рызыкавалі ўласным жыццём. Страт сярод асабовага саставу не было, дзякуючы высокаму прафесійнаму майстэрству, неблагой тэхнічнай аснашчанасці. Хаця 57 працэнтаў тэхнікі састарэла маральна і фізічна. Адчуваецца яе недахоп, як і хімічных сродкаў барацьбы з агнём. Пэўны клопат выклікаюць жылыя дамы павышанай этажнасці. Выратавальнікі спадзяюцца сёлета атрымаць адпаведную лесвіцу, якая дазволіць аператыўна ўздымацца на 40-50 метраў, або на 12-16 паверхі.